लोगों को योग के लिए जागरुक करने वाले योग गुरु बाबा रामदेव अपने आयुर्वेदिक ब्रांड को लेकर खूब चर्चा में रहते हैं। अब बाबा रामदेव के जीवन की कहानी पर्दे पर दिखेगी। जीत डिस्कवरी चैनल पर शुरू होने जा रहे टीवी सीरियल 'स्वामी रामदेवः एक संघर्ष' के प्रमोशन के मौके पर रामदेव ने अपने जीवन के बारे में बताया। रामदेव ने कहा कि इस सीरियल में उनके रामकृष्ण यादव से स्वामी रामदेव बनने तक की पूरी कहानी दिखाई जाएगी। अपने जीवन पर आधारित टीवी सीरियल के प्रोमोशन के दौरान लाइव हिन्दुतान से बात करते हुए योग गुरु बाबा रामदेव ने अपने जीवन से जुड़े कई पहलुओं को उजागर किया।